Swjatki

Swjatki su křesćanski swjedźeń, kotryž wotměwa so kóždolětnje na 50. dnju jutrowneho časa, potajkim 49 dnjow po jutrowničce. Wěriwi swjeća pósłanje swjateho Ducha (tež wulinjenje). Swjatki su zdobom kónc jutrowneho časa. Prěni móžny termin swjatkownički (swjatkowneje njedźele) je 10. meje, posledni 13. junija.

W Nowym zakonju so rozprawi, zo přińdźe swjaty duch nad japoštołow a wučomnikow, jako so składnostnje židowskeho swjedźenja Šawuot w Jeruzalemje schadźachu. Tutón podawk płaći po křesćanskej tradiciji jako załoženski dźeń cyrkwje. Jako křesćanski swjedźeń naspomnichu so swjatki k prěnjemu razej w lěće 130.

Swjatkowna póndźela je zakonski swjaty dźeń w Němskej, Awstriskej a wjele druhich europskich krajach.

Dla toho płaća swjatki tež jako wuraz wjacerěčnosće a cyrkwinskeho naroka, wšěch ludźi njewotwisnje wot narodnosće a maćeršćiny narěčeć.

 Wotkaz 

Kategorija:Křesćanstwo
Kategorija:Meja
Kategorija:Junij
Kategorija:Swjedźeń